కైఫియ్యత్తులు

బ్రిటీష్ వారి ఈస్టిండియా కంపెనీ మన దేశంలో వ్యాపార ఉధ్ధేశ్యంతో సుమారు 1600 సం.లో ప్రవేశించిన తర్వాత నూట యాభై ఏళ్లకు, అంటే 1750 తర్వాత, అనేక ప్రాంతాలలో పాలనాధికారం సంపాదించింది. ఆ కాలంలో  పాలనాధికారం అంటే  పన్నుల వసూలు చేసుకునే అధికారం ఎపరికి ఉంటే వారు ఆ ప్రాంతాన్ని వారు పరిపాలిస్తున్నట్లుగా ఉండేది.అప్పడు పరిపాలన  కేవలం పన్నులు వసూలు చేసుకోవటమే. కొద్ది కాలానికే 1767లోనే సర్వే ఆఫ్ ఇండియా ఏర్పాటు చేసారు.దానిని బట్టి వారు భారత దేశ వనరుల అధ్యయనానికి వాళ్లు చాలా ప్రాధాన్యత ఇచ్చినట్లు తెలుస్తుంది. ఆ ప్రాధాన్యతలో భాగంగా గ్రామ అధ్యయనాలు జరపడంలో 1784 నుంచి 1816 మధ్య కోలిన్ మెకంజీ (1754-1821) చేసిన సర్వే వలన ఇవాళ తెలుగు సీమలో అత్యధిక భాగం కనీసం పది జిల్లాల గ్రామాల చరిత్రకు మెకంజీ తయారు చేయించిన కైఫియత్తులే ఆధారం.

కోలిన్ మెకంజీ 

కోలిన్ మెకంజీ ఆనాటి బ్రిటిషు యువకులందరిలాగానే ఉద్యోగం వెతుక్కుంటూ,30 సం.ముల వయసులో 1783లో భారతదేశానికి వచ్చాడు. ఇంజనీరింగ్ విభాగంలో ఉద్యోగిగా చేరి, కంపెనీ సైన్యం వెంట తిరుగుతూ 1784-90 మధ్య నెల్లూరు, రాయలసీమ ప్రాంతాలలో రహదారుల, మార్గాల పటాలు తయారుచేశాడు. 

ఆ నేపథ్యంలో 1790 లో అతనికి గుంటూరు సర్కారును సర్వే చేసే బాధ్యత అప్పగించారు. మెకంజీ 1790 నుంచి 1793 వరకు గుంటూరు జిల్లా ప్రాంతం మాత్రమే కాక, కృష్ణా,పశ్చిమ గోదావరి, విశాఖపట్నం, విజయనగరం, శ్రీకాకుళం, ప్రకాశం, నెల్లూరు, కర్నూలు జిల్లాల ప్రాంతాలను, నల్లమల, ఎర్రమల కొండలను కూడ సర్వే చేశాడు. ఆ తర్వాత 1794లో పెన్నా, కృష్ణ నదుల మధ్య ఉన్న నిజాం సరిహద్దు ప్రాంతాలన్నిటిని కూడ సర్వే చేశాడు. ఆ కృషివల్ల మెకంజీ ఆ తర్వాత  1810 లో మెకంజీ 2,070 స్థానిక చరిత్రల సేకరణ చేసాడు. ఆయా గ్రామాల గురించి పాలకులకు అవసరమైన సమాచారాన్ని రాబట్టడానికి మెకంజీ ఈ స్థానిక చరిత్రలు రాయించాడు. అప్పటికి కొన్ని గ్రామాలలో భూముల గురించి, పంటల గురించి, పన్నుల గురించిన సమాచారాన్ని భద్రపరచిన కవిలె, లేదా దండ కవిలె అనే కరణీకపు చిట్టాలే ఈ కైఫియత్తులు.ఇవి చాలా వరకు ఆధారంగా నిలిచినవి. మెకంజీ కూడా ఆనాటి సమాజంలో చదువు, గ్రామం గురించి అహగాహన ఉన్న కరణాలతోనే ఎక్కువగా వారి వారి గ్రామాల గురించి ఈ స్థానిక చరిత్రలు రాయించాడు. వాటన్నిటినీ గ్రామ కైఫియత్తులు అని, మెకంజీ కైఫియత్తులు అని అంటారు. ఇవన్నీ కనీసం రెండు వందల సంవత్సరాల కింద వాడకంలో ఉన్న భాషలో, పద ప్రయోగాలతో, అదికూడ శిష్టులు రాసినవిగా ఉన్నాయి. కనుక చదవడానికి కష్టపడవలసి వచ్చినా కొంత విలువైన సమాచారం మనకు తెలుస్తుంది.ఈస్టిండియా కంపెనీ అధికార నిచ్చెనల పైపైకి ఎక్కి నాటి ప్రాంతీయ సర్వేయర్ పదవి నుండి 1816లో భారత దేశపు మొదటి సర్వేయర్ జనరల్ గా పదవి చేపట్టాడు.

గుంటూరు జిల్లా గ్రామ కైఫియ్యత్తులు. 
కోలిన్ మెకంజీ  సర్వే చేసేనాటికి ప్రస్తుత గుంటూరు జిల్లాలోని  గ్రామాలు మద్రాసు ప్రెసిడెన్సీ క్రింద కృష్ణా జిల్లా పరిధిలో, గుంటూరు తాలూకా క్రింద ఉండేవి. అందువలన గుంటూరు తాలూకా కైఫియ్యత్తుల అని కూడా అంటారు. కోలిన్ మెకంజీ గుంటూరు జిల్లాలోని  గ్రామాలుకు సేకరించిన సమాచార పత్రాలను “గ్రామ కైపియ్యత్తులు,(గుంటూరు తాలూకా)”  అనే పేరుతో ఆంధ్రప్రదేశ్ స్టేట్ ఆర్కైవ్స్ వారు ఐదు భాగాలుగా ముద్రించారు. 

గమనిక:ఆ కాలంలో గ్రామాలను అప్పడు వాడుకలో పిలిచే భాషలో కైఫియ్యత్తులలో పేర్కొనబడినట్లు తెలుస్తుంది. ఆ విదంగానే దిగువ గ్రామాల పేర్లు పేర్కొనబడ్డాయి.

గుంటూరు జిల్లా గ్రామ కైఫియ్యత్తులు మొదటి భాగం. 
ఈ గ్రంథాన్ని ఆంధ్రప్రదేశ్ స్టేట్ ఆర్కైవ్స్ వారు 1984లో ప్రథమ ముద్రణ గావించారు.

మొదటి భాగం. జాబితా -1

రెండవ భాగం జాబితా 

 ఈ గ్రంథాన్ని ఆంధ్రప్రదేశ్ స్టేట్ ఆర్కైవ్స్ వారు 1982లో ప్రథమ ముద్రణ గావించారు.

మూడవ భాగం జాబితా 

 ఈ గ్రంథాన్ని ఆంధ్రప్రదేశ్ స్టేట్ ఆర్కైవ్స్ వారు 1988లో ప్రథమ ముద్రణ గావించారు.

నాలుగవ భాగం జాబితా 

 ఈ గ్రంథాన్ని ఆంధ్రప్రదేశ్ స్టేట్ ఆర్కైవ్స్ వారు 1988లో ప్రథమ ముద్రణ గావించారు.
 ఈ గ్రంధంలో 100 గ్రామాల సమాచారం పొందుపర్చబడినది.

గుంటూరు జిల్లా గ్రామ కైపియ్యత్తుల గ్రంధం ఐదవ భాగం. 

 ఈ గ్రంథాన్ని ఆంధ్రప్రదేశ్ స్టేట్ ఆర్కైవ్స్ వారు 1988లో ప్రథమ ముద్రణ గావించారు.
 ఈ గ్రంధంలో 54 గ్రామాల సమాచారం పొందుపర్చబడినది.

కృష్ణా జిల్లా గ్రామ కైఫియ్యత్తులు. 

 ఈ గ్రంథాన్ని ఆంధ్రప్రదేశ్ స్టేట్ ఆర్కైవ్స్ వారు 1990లో ప్రథమ ముద్రణ గావించారు.
 ఈ గ్రంధంలో 3 గ్రామాల సమాచారం పొందుపర్చబడినది.

పశ్చిమ గోదావరి జిల్లా గ్రామ కైఫియ్యత్తులు. 

 ఈ గ్రంథాన్ని ఆంధ్రప్రదేశ్ స్టేట్ ఆర్కైవ్స్ వారు 1990లో ప్రథమ ముద్రణ గావించారు.
 ఈ గ్రంధంలో 11 గ్రామాల సమాచారం పొందుపర్చబడినది.

విశాఖపట్నం జిల్లా గ్రామ కైఫియ్యత్తులు. 

 ఈ గ్రంథాన్ని ఆంధ్రప్రదేశ్ స్టేట్ ఆర్కైవ్స్ వారు 1990లో ప్రథమ ముద్రణ గావించారు.
 ఈ గ్రంధంలో 12 గ్రామాల సమాచారం పొందుపర్చబడినది.

శ్రీకాకుళం జిల్లా గ్రామ కైఫియ్యత్తులు. 

 ఈ గ్రంథాన్ని ఆంధ్రప్రదేశ్ స్టేట్ ఆర్కైవ్స్ వారు 1990లో ప్రథమ ముద్రణ గావించారు.
 ఈ గ్రంధంలో 12 గ్రామాల సమాచారం పొందుపర్చబడినది.

విజయనగరం జిల్లా గ్రామ కైఫియ్యత్తులు. 

 ఈ గ్రంథాన్ని ఆంధ్రప్రదేశ్ స్టేట్ ఆర్కైవ్స్ వారు 1990లో ప్రథమ ముద్రణ గావించారు.
 ఈ గ్రంధంలో 7 గ్రామాల సమాచారం పొందుపర్చబడినది.

ప్రకాశం జిల్లా గ్రామ కైఫియ్యత్తులు. 

 ఈ గ్రంథాన్ని ఆంధ్రప్రదేశ్ స్టేట్ ఆర్కైవ్స్ వారు 1988లో ప్రథమ ముద్రణ గావించారు.
 ఈ గ్రంధంలో ఏ గ్రామాల సమాచారం పొందుపర్చబడలేదు

శ్రీ పొట్టి శ్రీరాములు నెల్లూరు జిల్లా గ్రామ కైఫియ్యత్తులు. 

 ఈ గ్రంథాన్ని ఆంధ్రప్రదేశ్ స్టేట్ ఆర్కైవ్స్ వారు 0000లో ప్రథమ ముద్రణ గావించారు.
 ఈ గ్రంధంలో 4 గ్రామాల సమాచారం పొందుపర్చబడినది.

కర్నూలు జిల్లా గ్రామ కైఫియ్యత్తులు. 

 ఈ గ్రంథాన్ని ఆంధ్రప్రదేశ్ స్టేట్ ఆర్కైవ్స్ వారు 2010లో ప్రథమ ముద్రణ గావించారు.
 ఈ గ్రంధంలో 4 గ్రామాల సమాచారం పొందుపర్చబడినది.

మూలాలు

వెలుపలి లింకులు. 
 Telugu Kaifiyats.Blogspot.In (Telugu Readers Club)
 గ్రామాల అధ్వయనాల చరిత్ర.(Kadali Taraga)
 డా.నాయని కృష్ణకుమారి రచించిన కర్నల్ కాలిన్ మెకంజి కైఫియ్యత్తులు.

చరిత్ర పుస్తకాలు
ఆంధ్రప్రదేశ్ చరిత్ర